data.title: El Consell reforça el desplegament mèdic al brot de coronavirus de la residència de Torrent
data.context: Més de quaranta professionals sanitaris s'incorporaran demà al dispositiu per atendre els confinats a la residència de gent gran de Santa Elena de Torrent (Horta), on hi ha un nombre important d'afectats pel coronavirus 2019. Segons el diari Levante, un 60% dels usuaris de la residència i un 32% de la plantilla estan contagiats de la Covid-19, que ja ha matat tres persones al centre. Tota la informació sobre el Coronavirus, minut a minut  El desplegament, que l'ha anunciat el president Ximo Puig en conferència de premsa, consta de setze professionals d'infermeria, vint-i-cinc tècnics auxiliars d'infermeria i un metge. Anteriorment, l'empresa Lares, que gestiona l'espai, havia demanat la intervenció de la Unitat Militar d'Emergències (UME) per reconvertir la residència en un espai hospitalari. El Consell ja havia activat dos reforçaments de la plantilla de la residència, en els quals es van incorporar sis professionals d'infermeria i set tècnics auxiliars. En la mateixa conferència de premsa, Puig ha informat que demà començaran les obres a l'antic Hospital La Fe per habilitar-lo per fer front al coronavirus.
data.text: un 60%
data.id: P_610_C_610_Q1
data.question: Quants usuaris de la residència de gent gran de Santa Elena de Torrent estan contagiats de la Covid-19?
data.text: tres
data.id: P_610_C_610_Q2
data.question: Quantes persones de la residència Santa Elena de Torrent han mort per la Covid-19?
data.text: l'antic Hospital La Fe
data.id: P_610_C_610_Q3
data.question: Quin hospital s'habilitarà per a fer front a les necessitats hospitalàries causades per la Covid-19?